Ẹnìkan báyìí tí n óò tún sọ̀rọ̀ rẹ̀ ni ọkùnrin kan tí ó ṣe ìbéèrè tí ó jọ gbogbo ènìyàn lójú gidigidi. Nígbà tí ọkùnrin náà bẹ̀rẹ̀ sí ọ̀rọ̀ í sọ o dáhùn, ó ní, ìwọ ìránṣẹ́ Ẹlẹ́dàá ayé, ìwọ iranṣẹ́ Ẹlẹ́dàá ọ̀run, ohun tí mo fẹ́ẹ́ béèrè jẹ́ ìṣoòro, ṣùgbọ́n mo bẹ̀ ọ́, má ṣàì ṣe ó fún mi. Bá mi wí fún Ọlọ́run Ọba pé ìlú tí Ó jẹ́ kí wọ́n ti bí mi kò tẹ́ mi lọ́rùn, mo ń fẹ́ kí ọmọ aráyé máa pè mí ní ọmọ ìlú mìíràn, n kò fẹ́ kí ẹikẹ́ni mọ ìlú náà pẹ̀lú mi. Láti ọjọ́ tí wọ́n ti bí mi níbẹ̀ n kkò gbádùn rárá: ọmọ méje ni mo bí, méjì ti kú nínú wọn, ó dá mi lójú pé àwọn èjẹ́ ló pa méjì náà jẹ́. Iṣẹ́ àgbẹ̀ tí mo ń ṣe kò ṣe mí ní àǹfààní nítorí ilẹ̀ náà kò dárá – iṣu kò ta, ọ̀gẹ̀dẹ̀ kò yọ ọmọ, ẹ̀gúsí kòo so, n kò sì ń rí ju àgbọ̀n erèé méjì lọ̀dún kan. Lẹ́hìn èyí mo rí pọ́nùn mẹ́wàá kan yá lọ́wọ́ ọ̀rẹ́ mi mo si bẹ̀rẹ̀ sí fi i ṣòwò, mo jèrè títí mo fi san owó náà tán mo sì ṣe bẹ́ẹ̀ mo kọ́ ilé, lẹ́hìn èyí mo ra mọ́tò mo sì ń di ẹni tí ń gbádùn ayé mi díẹ̀, ṣùgbọ́n àwọn ará ìlú náà kò dára, wọ́n ki ojú bọ̀ mí lára; nígbà tí ó ṣe mọ́tò mikan bàjẹ́, kò sí pẹ́ lẹ́hìn náà èkejì kọlu igi kan ó sì rún wómúwómú, Ọlọ́run ló tilẹ̀ yọ mí tí ẹnikẹ́ni kò kú sí i. Síbẹ̀ mo náwó lórí ọ̀rọ̀ náà kí n tóó lè yọ. N kò lè sọ iye àwọn ẹ̀gbọ́n, àbúrò, ìbátan, ọ̀rẹ́ àti ojúlùmọ̀ mi tí ń kú lọ́dọọdún. Họ́wù o, èmi nìkan ló wà láyé ni? Èyí tí ó tilẹ̀ tún burú jù ni pé ìlú náà pàápàá ti kéré jù wọn kò sì tilẹ̀ mọ́ ọn níbòmíràn jù bẹ́ẹ̀ lọ, ojú a sì máa tí mí ní ìdálẹ̀ nígbà tí wọ́n bá béèrè ìlú mi. Nítorí náà, mo bẹ̀ ọ́ tọ́kàntọ́kàn, bá mi wí fún Ọlọ́run Ọba pé kí ó fi ìlú mìíràn fún mi kí wọ́n sì kéde fún àwọn ọmọ ènìyàn pé ìlú burúkú yìí kì í ṣe tèmi mọ́, àti pé ìbòmíràn ní a gbé bí mi.
Enikan bayii ti n oo tun soro re ni okunrin kan ti o se ibeere ti o jo gbogbo eniyan loju gidigidi. Nigba ti okunrin naa bere si oro i so o dahun, o ni, iwo iranse Eledaa aye, iwo iranse Eledaa orun, ohun ti mo fee beere je isooro, sugbon mo be o, ma sai se o fun mi. Ba mi wi fun Olorun Oba pe ilu ti O je ki won ti bi mi ko te mi lorun, mo n fe ki omo araye maa pe mi ni omo ilu miiran, n ko fe ki eikeni mo ilu naa pelu mi. Lati ojo ti won ti bi mi nibe n kko gbadun rara: omo meje ni mo bi, meji ti ku ninu won, o da mi loju pe awon eje lo pa meji naa je. Ise agbe ti mo n se ko se mi ni anfaani nitori ile naa ko dara – isu ko ta, ogede ko yo omo, egusi koo so, n ko si n ri ju agbon eree meji lodun kan. Lehin eyi mo ri ponun mewaa kan ya lowo ore mi mo si bere si fi i sowo, mo jere titi mo fi san owo naa tan mo si se bee mo ko ile, lehin eyi mo ra moto mo si n di eni ti n gbadun aye mi die, sugbon awon ara ilu naa ko dara, won ki oju bo mi lara; nigba ti o se moto mikan baje, ko si pe lehin naa ekeji kolu igi kan o si run womuwomu, Olorun lo tile yo mi ti enikeni ko ku si i. Sibe mo nawo lori oro naa ki n too le yo. N ko le so iye awon egbon, aburo, ibatan, ore ati ojulumo mi ti n ku lodoodun. Howu o, emi nikan lo wa laye ni? Eyi ti o tile tun buru ju ni pe ilu naa paapaa ti kere ju won ko si tile mo on nibomiran ju bee lo, oju a si maa ti mi ni idale nigba ti won ba beere ilu mi. Nitori naa, mo be o tokantokan, ba mi wi fun Olorun Oba pe ki o fi ilu miiran fun mi ki won si kede fun awon omo eniyan pe ilu buruku yii ki i se temi mo, ati pe ibomiran ni a gbe bi mi.